En biljagt i Aars natten til torsdag endte i et rækværk og med anholdelsen af en 29-årig mand fra byen. - En patrulje eftersætter klokken 01.12 en bil som ikke vil standse og det ender i en længere biljagt i Aars by hvor en patrulje støder til i jagten, fortæller vagtchef ved Nordjyllands Politi Henrik Beck. - Det ender på Sønder Boulevard hvor han kører ind i et fortov og et rækværk og vi finder ud af at han er alkoholpåvirket og så har han 19 gram kokain med sig i bilen, fortæller vagtchefen. Den 29-årige var kørende i sin mors bil, der tog skade under jagten. Politiets to patruljevogne fik begge buler og det gjorde en af betjentene også, da han under den afsluttende tumult fik en arm i klemme i en dør.

Referat:
29-årig mand fra Aars forsøgte at stikke af fra politiet.